钦定古今图书集成/方舆汇编/职方典/第1072卷 > 汀州府城池考 通志府县志合载
## 钦定古今图书集成/方舆汇编/职方典/第1072卷 > 汀州府城池考 通志府县志合载

本府。〈长汀县附郭。〉

汀州府城池　，唐大历四年，刺史陈剑筑卧龙山阳西北堑山，东濒河，南据山麓。大中初，创敌楼。宋治平三年增广，周五里二百五十四步，濬三壕四引，南拔陂水东流以绕之。修六门：正东曰济川，正西曰秋成，南曰颁条，曰鄞江，东南曰通远，东北曰兴贤。明洪武四年，塞颁条门，改“济川” 为“丽春，秋成” 为“通济” ，通远为镇南，鄞江为广储，兴贤为朝天。周城包以砖石，创总铺一，窝铺八十一，女墙一千一百九十五，箭眼八百一十四。弘治间，知府吴文度以府城内大半皆山，县治民居环列城外，拓城而围之。自通济门至济川门，充拓数百丈，筑土为县城，列七门：东曰会川，南曰五通，曰惠吉，曰富有，曰常丰，曰西瑞，曰通金，长六百一十九丈九尺，堞二千一百八十有奇。崇祯四年，合郡县为一。八年，增修东西北三面，东加四尺，西五尺，筑宝珠门月城，增扩惠

吉城门

皇清因之。

外州县

宁化县城池　。宋旧城周二百八十步，分四门，东曰连冈，西曰通赣，南曰道爱，北曰“朝宗。” 端平间，宰赵时錧修复，累石砌之，周围五百丈，改“连冈” 为“迎春” ，改“道爱” 为“端平” ，改“通赣” 为“通圣” ，改“朝宗” 为“朝天。” 宝祐，圮于水。明正德五年，知县周楹申呈当道，暂筑土城。九年，邑民雷文琳等告筑砖，知县何鉴具奏准行。十一年，委同知唐淳，派通县丁粮银一万两，砻石陶砖包砌。通计城八百一十二丈七尺五寸。城门楼五座，水门四座，窝铺六十所。十六年工竣。城北负山馀，三面临溪，多为洪水冲坏。天启三年、崇祯五年重修。

皇清顺治七年四月，两河暴涨，平地水丈馀，滨河之

城崩，圮殆尽。署事同知宋虞望旋括民财七百两修之，四阅月而竣役。

上杭县池城　，“宋端平元年，县令赵时钺创筑，周回一百六十步，可容二百户转车。激水注为壕池，覆以茅竹，寻毁于火。淳祐六年，邑令赵更筑，缩而小之，复圮于水。宝祐二年，令潘景丑重修，石址甓甃而瓦覆之。元至正间，颓圮殆尽，摄县事郑从吉拓旧址复筑，周回五百一十五丈，高二丈，为门七，各建楼其上，复圮。” 至明洪武十八年，来苏锺子仁作乱，知县邓致中修筑甫毕而贼至，民赖以全，岁久复圮。正统十四年，沙、尤寇至无备，县为所破。景泰三年，知县黄希礼奏请复筑。肇工于景泰六年，讫工于成化八年，历二十馀载而城始完。周围一千四百二十四丈六尺，基广二丈，南临大溪，砌以石，高三丈有奇，东西北并砌以砖，高减于南三之一。壕广二丈，深半之。为门七：东曰“昭阳” ，西曰“通驷” ，南曰“通济” ，北曰“迎恩” ，上南曰“兴文” ，中南曰“阳明” ，下南曰“太平。” 各建敌楼其上。周城窝铺三十有三。正德十年，南门敌楼坏，知县谢浩修造。万历四十四年，知县李自华重修。四围雉堞，俱用三合土涂塞，最为坚固。

皇清康熙十六年，上南第三铺城崩，一十二丈，馀十

八年，下南第七铺城崩，八丈七尺馀，知县甯维邦皆修筑。二十年，南门敌楼为雷火所焚。二十四年，北门敌楼圮。知县蒋廷铨前后捐俸重修之，颜南门额曰“拥青。”

武平县城池　：城周二百八十步，分三门：东曰“永平” ，南曰“南安” ，西曰“人和。” 绍兴间，使相张魏公浚帅本路遣官刱筑土城。端平间，令赵汝讘重修，寻圮。元至正二十三年，令魏侃夫仍故址修筑，惟留两门。明成化间，知县李俊重修。弘治十四年，同知黄冕、知县陆忠奏筑砖城。周围七百六十二丈六尺，高二丈有奇，垛一千五百三十，辟门四，东迎春，西秋成，南南平，北北高窝，铺十六所。又开水门于东西，以泄洪潦。崇祯戊辰，知县巢之梁加高三尺。

皇清顺治辛丑，修北门城楼，复颓。康熙十一年重建。

南北城楼二座。城西、北建官房一间。窝铺四十间。城垛俱修清流县城池，　宋时止有子城，周二百丈，外无城，有四门：东曰迎恩，西曰登瀛，南曰“平陂”，北曰“拱宸。”绍兴间寇扰，无险可恃，邑人大恐。郑思诚鸠集流散，以兴版筑，岁久复颓，侵入民居。正德五年，知县林湜将沿河城四百四十丈、寨上城四百二十馀丈，设法运石，筑高六尺。七年，广寇窃发，邑民雷春等具呈清出故基，疏通马道，甃砌垛眼，以便守御。通判戴旦又增设窝铺一十二所，敌楼一所，扁曰“南顾。”隆庆六年，知县桑大协改“来薰楼。”崇祯九年，知县邓应韬重修连城县城池，　宋有土城，周一里一百四十步，外有壕池。绍兴间令丘钦若刱。乾道间令杨立中刱三门，岁久复颓。端平间令米巨宏重修。淳祐间令罗应奇筑瓮门，东曰“通京”，西曰“秋成”，南曰“薰风。”岁久圮至。明来止，瓮门四座存。正德四年，流寇窃发，知县蒋玑筑土城七百馀丈，外周围以栅，上覆以楼，暂为守御计。九年，佥事胡琏劝邑之殷实者，分派丈尺，以砖包砌。邑人知府童玺先砌三丈为倡，馀各效砌，共二百七十丈，帑银砌者五百丈。十四年，佥事周期雍命县丞王锺岳督匠，以巨石垒城基，上载加砖，城始完固。通判毛公毅建窝铺三十间，知县方进以砖包砌。卫经历杜泰建城楼一座。推官秦僎建城楼五座，为门四：东曰寅宾，西曰“秩西”，南曰安阜，北曰拱北。水门二，曰“福汲”，曰“清太。”年久倾颓。崇祯十年，郡守唐世涵具申院道，得允，转檄知县

陶文彦措办帑金五百，募金五百，择吉兴工。旧城高一丈七尺，今加高三尺，城垛、窝铺、城楼六座，并后山雄镇楼巍焕一新。

归化县城池　公署、民居夹于溪涧，两头中有水圳，为石桥以通人行。溪内积拥沙石，暴雨溪涨，山水泛滥，随长随落，势难筑城。弘治六年，巡按陆完奏准通行府县，因时勘筑，不限年月久近。知府吴文度会同汀州卫指挥刘广，历县督同知县姜凤相度经画，具有成数。将兴工，适以地方多故，阻。正德九年知县杨缙请于当道筑城，周围六百丈，辟五门：曰东乐，曰西清，曰“南安” ，曰北宁，曰“南水。” 崇祯八年，知县杨鼎甲重修。十七年，山寇窃发，邑令吴国斗周围重修，加高

皇清康熙甲寅年，闽省变乱，人民逃入《山谷逆贼屯》

县城楼窝铺毁坏殆尽。康熙二十年，邑侯王国脉捐资倡率重修。

永定县城池　，成化十四年始刱，未有城池。弘治二年监生赖高奏请筑城，适岁饥不果。五年，知府吴文度、巡按吴一贯奏行，凡县无城者，悉令筑之。知县陈悦具申未报。后巡按陆完按郡，文度力陈利害以请，于是筑城之议始决。参议王琳、佥事王寅相继临县，相度地势，揆事量工，俱有成命。委知县陈悦、典史朱麒、医官张以璇等分督之，推官徐楷总理之，又以里人进士赖先协赞方略。七年九月，肇工砌筑，方殷而徐楷罢，陈悦故，分巡道周鹏复总督之，命长汀主簿吴俊摄县，以监其事。九年，知县宋澄莅任，奉抚院金泽檄，殚心经画，弘治十年而功始讫。城周围七百七十六丈六尺五寸，基广三丈有奇，面广三之一。南临田，高一丈九尺有奇。北倚山，高杀于南十之一。内外马道，广一丈五尺，壕二丈馀，深半之。为门四：东太平，西迎恩，南兴化，北得胜，各建敌楼城铺一十六所。十七年，知县陈济因北门岑旷可虞，用砖砌塞。嘉靖三十四年，知县许文献重修太平、迎恩、兴化城楼，增窝铺十一所，共二十七所。隆庆二年，“迎恩” 、“兴化” 二楼圮，知县陈翡鼎建。崇祯十年，知县徐承烈修。

皇清知县赵廷标重建，高不及旧楼数尺。